**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ**

**ΔΗΜΟΣ ΧΑΪΔΑΡΙΟΥ Χαϊδάρι** Κάντε κλικ εδώ, για να εισαγάγετε μια ημερομηνία.

**Τμήμα Προμηθειών**

**τηλ : 213 2047330**

**e mail :** **mageiria@haidari.gr**

**ΠΕΡΙΛΗΨΗ ΔΙΑΚΗΡΥΞΗΣ**

**Ο ΔΗΜΑΡΧΟΣ ΧΑΪΔΑΡΙΟΥ**

**Διακηρύσσει**

Ανοικτό Διεθνή Ηλεκτρονικό Διαγωνισμό άνω των ορίων για τη προμήθεια με τίτλο **«ΠΡΟΜΗΘΕΙΑ ΚΑΙ ΤΟΠΟΘΕΤΗΣΗ ΝΕΩΝ ΙΣΤΩΝ ΗΛΕΚΤΡΟΦΩΤΙΣΜΟΥ ΚΑΙ ΦΩΤΙΣΤΙΚΩΝ LED, ΣΕ ΔΡΟΜΟΥΣ, ΠΛΑΤΕΙΕΣ, ΠΕΖΟΔΡΟΜΙΑ ΤΗΣ ΠΕΡΙΟΧΗΣ ΑΓΙΑΣ ΓΡΗΓΟΡΟΥΣΑΣ, ΓΙΑ ΤΗΝ ΕΞΟΙΚΟΝΟΜΗΣΗ ΕΝΕΡΓΕΙΑΣ».**

(CPV: 34928520-9, 31527200-8)

 **Ο προϋπολογισμός της Προμήθειας, ανέρχεται στο ποσόν των 307.632,84** € (συμπ. του ΦΠΑ) και αναλύεται ως ακολούθως: Ποσόν προ ΦΠΑ 248.091,00 €, ΦΠΑ 59.541,84 €.

**Η εν λόγω προμήθεια,** αποτελεί το Υποέργο 1 της Πράξης με τον εν θέματι τίτλο**,** συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ) με MIS 5050594 και έχει ενταχθεί στο Επιχειρησιακό Πρόγραμμα «Αττική 2014-2020» (ΑΔΑ: 60ΞΤΟΡΕΓ-ΕΓ0).

Από τον συνολικό προϋπολογισμό της προμήθειας (**307.632,84** €) που αποτελεί τη συνολική Δημόσια Δαπάνη, ποσόν 250.000,00 € αποτελεί την επιλέξιμη Δημόσια Δαπάνη και χρηματοδοτείται από το προαναφερθέν Πρόγραμμα, με Φορέα Χρηματοδότησης την Περιφέρεια Αττικής, το δε υπόλοιπο ποσό των 57.632,84 € καλύπτεται από πόρους του Δήμου- ΚΑΠ επενδυτικών δαπανών (Κ.Α.: 62.7135.0001 και Κ.Α.: 30.7135.0026 του προϋπολογισμού του Δήμου Χαϊδαρίου οικονομικού έτους 2022).

Η διενέργεια της παρούσας προμήθειας, θα διενεργηθεί σύμφωνα με τα προβλεπόμενα στο Ν.4412/2016 όπως ισχύει, καθώς και στο πλαίσιο της με αριθ. πρωτ. 33539/2022 Διακήρυξης και της Προκήρυξης στην υπηρεσία Εκδόσεων της Ευρωπαϊκής Ένωσης με Αριθμό Αναφοράς Αποστολής για Δημοσίευση 2022-084958. Επίσης της υπ. αριθ. 12/2022 Μελέτης (Επικαιροποίηση της αριθ. 34/2021 Μελέτης), τεύχη στα οποία καθορίζονται οι τεχνικές προδιαγραφές και οι όροι της προμήθειας.

Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει τιμής.

Η διαδικασία δημοπράτησης θα διενεργηθεί με χρήση του Εθνικού Συστήματος Ηλεκτρονικών Δημόσιων Συμβάσεων (ΕΣΗΔΗΣ) Προμήθειες και Υπηρεσίες του ΟΠΣ ΕΣΗΔΗΣ (Διαδικτυακή Πύλη [www.promitheus.gov.gr](http://www.promitheus.gov.gr)), με Αρ. Συστήματος ΕΣΗΔΗΣ: 158594 και η καταληκτική ημερομηνία ηλεκτρονικής υποβολής των προσφορών είναι η 11/07/2022 και ώρα 15:00 μ.μ.

Η ηλεκτρονική αποσφράγιση των προσφορών θα γίνει την 15/07/2022 και ώρα 14:00 μ.μ.

Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε: α) κράτος-μέλος της Ένωσης, β) κράτος-μέλος του Ευρωπαϊκού Οικονομικού Χώρου (Ε.Ο.Χ.), γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4,5, 6 και 7και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Στο βαθμό που καλύπτονται από τα Παραρτήματα 1, 2, 4 και 5, 6 και 7 και τις γενικές σημειώσεις του σχετικού με την Ένωση Προσαρτήματος I της ΣΔΣ, καθώς και τις λοιπές διεθνείς συμφωνίες από τις οποίες δεσμεύεται η Ένωση, οι αναθέτουσες αρχές επιφυλάσσουν για τα έργα, τα αγαθά, τις υπηρεσίες και τους οικονομικούς φορείς των χωρών που έχουν υπογράψει τις εν λόγω συμφωνίες μεταχείρισης εξίσου ευνοϊκή με αυτήν που επιφυλάσσουν για τα έργα, τα αγαθά, τις υπηρεσίες και τους οικονομικούς φορείς της Ένωσης

Οικονομικός φορέας συμμετέχει είτε μεμονωμένα είτε ως μέλος ένωσης. Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς. Η αναθέτουσα αρχή μπορεί να απαιτήσει από τις ενώσεις οικονομικών φορέων να περιβληθούν συγκεκριμένη νομική μορφή, εφόσον τους ανατεθεί η σύμβαση.

Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον..

Οι υποψήφιοι ανάδοχοι θα υποβάλλουν προσφορά στην Ελληνική γλώσσα.Οι ενδιαφερόμενοι έχουν την δυνατότητα να υποβάλλουν προσφορά για το σύνολο των υπό προμήθεια ειδών. Οι προσφορές ισχύουν και δεσμεύουν τους οικονομικούς φορείς για διάστημα **δέκα (10)μηνών** από την επόμενη της καταληκτικής ημερομηνίας υποβολής προσφορών. Αντιπροσφορές δεν γίνονται δεκτές.

Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής υπολογιζόμενη σε ποσοστό 2% επί της εκτιμώμενης αξίας εκτός ΦΠΑ, του συνόλου της προμήθειας και συγκεκριμένα ποσού τεσσάρων χιλιάδων εννιακοσίων εξήντα ενός ευρώ και ογδόντα δύο λεπτών (4.961,82).

Η διάρκεια της σύμβασης ορίζεται σε πέντε (5) μήνες από την υπογραφή της και την ανάρτησή της στο ΚΗΜΔΗΣ.

Τα έγγραφα της σύμβασης είναι διαθέσιμα για ελεύθερη, πλήρη, άμεση & δωρεάν ηλεκτρονική πρόσβαση μέσω της διαδικτυακής πύλης ([www.promitheus.gov.gr](http://www.promitheus.gov.gr)) του ΟΠΣ ΕΣΗΔΗΣ. Κάθε είδους επικοινωνία και ανταλλαγή πληροφοριών πραγματοποιείται μέσω του ΕΣΗΔΗΣ. Περαιτέρω πληροφορίες είναι διαθέσιμες στην ιστοσελίδα της Αναθέτουσας Αρχής [www.haidari.gr](http://www.haidari.gr), ενώ η Διακήρυξη έχει αναρτηθεί και στη σελίδα του ΕΦΔ ΑΣΔΑ <http://efd.asda.gr>

Όλα τα σχετικά των τευχών του διαγωνισμού βρίσκονται στα γραφεία του Δήμου Χαϊδαρίου όπου οι ενδιαφερόμενοι μπορούν τις εργάσιμες ημέρες και ώρες να λαμβάνουν γνώση (Τμήμα Προμηθειών, Στρ. Καραϊσκάκη 138 & Επαύλεως, Τ.Κ. 12461, 2ος όροφος, τηλ. 2132047330 -317)

Το πλήρες σώμα της Διακήρυξης του διαγωνισμού θα αναρτηθεί σε ηλεκτρονική μορφή (.pdf) στην διαδικτυακή πύλη [www.promitheus.gov.gr](http://www.promitheus.gov.gr/) του ΕΣΗΔΗΣ και του ΚΗΜΔΗΣ. Επίσης θα παρέχεται ελεύθερη, άμεση και πλήρης πρόσβαση στη Συγγραφή Υποχρεώσεων και τα λοιπά τεύχη του παρόντος διαγωνισμού στην ιστοσελίδα του Δήμου Χαϊδαρίου [www.haidari.gr.](http://www.haidari.gr/)

 **Ο ΔΗΜΑΡΧΟΣ**

 **ΕΥΑΓΓΕΛΟΣ ΝΤΗΝΙΑΚΟΣ**